paragraph_text: Miting je bio obilježen velikosprskom ikonografijom, koja je uključivala vjerske ikone Srpske pravoslavne crkve, portrete Slobodana Miloševića, četničko i juoslavensko znakovlje te prijetećim porukama hrvatskim vlastima (posebice predsjedniku Franji Tuđmanu) poput Ovo je Srbija i Idemo na Zagreb koje su prenijeli gotovo svi srpski mediji. Miting su organizirali Savez antifašističkih boraca te općine vlasti općina Vojnić i Vrginmost. Uz predstavnike općinskih vlasti, govorili su i narodni heroji Milka Kufrin i Dušan Pekić. Kufrin je hrvatsku vlast prozvala fašističkom, a Pekić je zahtijevao uhićenje svih nekomunističkih dužnosnika u Sloveniji i Hrvatskoj.